ŠKOLSKA ODBOJKA
USPJESI NAŠIH ODBOJKAŠKIH EKIPA NA ŽUPANIJSKIM NATJECANJIMA

Sudjelovanje naših učenika i učenica u izvannastavnoj aktivnosti odbojka i odbojkaškim školskim natjecanjima ima važnu ulogu u njihovom cjelokupnom razvoju. Kroz stećena iskustva učenici ne razvijaju samo sportske vještine već i osjećaj zajedništva, razvoj timskog rada, odgovornosti, prepoznavanje i uvažavanje međusobnih osobina, vrlina i mana bez obzira na konačan rezultat. Plasmani naših školskih ekipa odraz su truda, zalaganja, dobre igre, a ujedno i motivacija za još bolje rezultate sljedeće školske godine. 
Učenice 5./6.razreda koje su 26.3.2026.,  pobijedivši suparnice u 1.kolu natjecanja u Nedelišću, izborile su nastup u finalnom županijskom natjecanju u OŠ Mursko Stredišće te osvojile 2. mjesto u županiji.  Za ekipu učenica  5./6. razreda nastupile su: Lorena Ciceli, Maša Mlinarić, Lora Bezek, Mia Tučić, Klara Kirić, Klara Prehoč, Tonka Đuran, Erin Debelec i Dora Perhoč. Zalaganje, trud i upornost ove ekipe daje snažan poticaj za daljnji napredak.
 Učenici 5./6.razreda također su sudjelovali u finalnom županijskom natjecanju u odbojci, koje se održalo 19.3.2026. u OŠ Belica te su osvojili 4.mjesto. Za ekipu učenika 5./6.razreda nastupili su: Filip Senčar, Otto Thes, Matija Korunić, Nadan Obase Emmanuel, Damjan Tesković, Ino Kregar, Ervin Pertlik, Leon Mesarek, Leon Mikolaj i Noel Ganzer. Vjerujemo da daljnjim radom ova ekipa može u narednim godinama pokazati sav svoj potencijal.
Učenice 7./8. razreda kao pobjednice u 1.kolu natjecanja održanog u Nedelišću, plasirale su se na finalno natjecanje koje je održano u OŠ Mursko Središće te su nakon teške i neizvjesne igre osvojile 4.mjesto u županiji. Za ekipu učenica 7./8.razreda nastupile su: Sara Logožar, Mia Bacinger, Doris Sekirnik, Nikol Kirić, Lorena Karlović, Tanja Braniša, Maša Mlinarić, Lorena Ciceli, Lora Bezek, Klara Kirić, Tonka Đuran i Klara Prehoč. 
Ponosni smo na sve naše učenike i učenice koji su sudjelovali na natjecanjima te svojim zalaganjem dostojno predstavljali našu školu.

